جمهورباشقانی رجب طیب اردوغان، آمریکانین تحریملرینه باخمایاراق، ایران‌دان گاز آلیمینین داوام ائدجگینی دئدی.
بیرلشمیش میللتلر تشکیلاتی باش قورولو دولاییسیلا آمریکادا اولان اردوغان، اینگیلیس خبر آژانسی رویترزین سواللارینی جاوابلاندیردی.
ایرانا قارشی تحریملرین نوامبر آیین‌دا فعالیته باشلایاجاغینا دایر بیر سوال اوزرینه اردوغان، یؤنتیم اولاراق آتدیقلاری آددیملاردا خالقین چیخارلارینی نظره آلدیقلاری جاوابینی وئردی،
"بیز (ایران‌دان) گازی آلماساق، من خالقیمین ایستیلیگینی نئجه تامین ائده‌جه‌یه‌م. حاضردا اؤلکه‌مین مصرف ائتدیگی گازین یوزده ۵۰سینی روسیادان گئری قالانینی ایران، عراق، آذربایجان بعضا الجزایردن آلیریق. من بونو آلمادیغیم تقدیرده خالقیمی قار قیش‌دا سویوقدا می ساخلایاجاغام؟ بیزیم مقصدیمیز خالقیمیزین موتلولوغو، ائله دئییل‌می؟ بیز آتاجاغیمیز آددیملاری اؤز قناعتیمیز ایچین‌ده آتاریق. خالقیمیزین راحاتلیغی، منفعتلرینی گوزتمکله مکلفیک".
تورکیه‌ده اولان سوریه‌لی سیغینماچیلارا باغلی بیر سوال اوزرینه ده اردوغان،
"بونلار بیزیم قوناغیمیز. بونلار اسدین ظلمون‌دن قاچدیلار. اسد هله ده بومبالارینی یاغدیریر. بو تدبیرلر اولماسایدی بونلار هله ده داوام ائد‌جکدی. آتیلان آددیملارلا بیر اوفوق گؤروندو. بو اوفوق‌دا راحاتلیق، ریفاه وار. بو آددیملاری روسییا و ایرانلا آتیریق".
جمهورباشقانی، ۱۷ سپتامبردا، روس قونومداشی ولادیمیر پوتین ایله واریلان، سوریه‌نین ادلب بؤلگه‌سینه قارشی "سلاح‌دان آریندیریلمیش بؤلگه" آنلاشما‌سینادا ایستیناد ائد‌رک،
ادلب خالقینین گؤزلنتی‌سی ایدی. ۵۰-۶۰ مین ادلب‌لی (شهره) دؤنموش وضعیت‌ده، اونلارین دا دستگی ایله بو پروسه باشاریلاجاقدیر. سلاحلی قروپلار بؤلگه‌دن چیخماغا باشلادی" ایفاده‌لرینی ایشلتدی.
